Diari Oficial de la Generalitat Valenciana


Sumari del DOGV 7739, del 11-03-2016 (2016/1543)

RESOLUCIÓ de 25 de febrer de 2016, de la Conselleria d'Hisenda i Model Econòmic, per la qual es deixa sense efecte una la Resolució de 3 de desembre de 2015, de la Conselleria d'Hisenda i Model Econòmic, per la qual s'avoca per a sí la competència atribuïda a la Direcció General del Sector Públic, Model Econòmic i Patrimoni respecte a l'explotació de les places de garatge del pàrquing del Complex de Velluters.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1543


Data del document
:   25-02-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 25 de febrer de 2016, de la Conselleria d'Hisenda i Model Econòmic, per la qual es deixa sense efecte una la Resolució de 3 de desembre de 2015, de la Conselleria d'Hisenda i Model Econòmic, per la qual s'avoca per a sí la competència atribuïda a la Direcció General del Sector Públic, Model Econòmic i Patrimoni respecte a l'explotació de les places de garatge del pàrquing del Complex de Velluters. [2016/1543]  
Per Resolució de la Conselleria d'Hisenda i Administració Pública, de 23 de novembre de 2012, es va aprovar l'explotació per mitjà d'arrendament de les places d'aparcament, propietat de la Generalitat, ubicades en els soterranis primer i segon del Complex Educatiu de Velluters, que consta d'alta en l'Inventari General de Béns i Drets amb el codi 46/250/561/000.  
En l'esmentada resolució es va aprovar, així mateix, les condicions que regeixen el procediment per a l'adjudicació directa d'aquestes als residents en el barri de Velluters i barris contigus del Carme, Mercat i Botànic, que ho sol·liciten en un termini de tres mesos des de la publicació de l'anunci en el Diari Oficial de la Comunitat Valenciana (DOCV), i es va delegar en el director general de Patrimoni la facultat de resoldre l'adjudicació de les places d'aparcament i qualsevol qüestió que afecte la vigència dels contractes adjudicats. L'anunci de l'arrendament i el procediment establit per a l'explotació del pàrquing es va publicar en el DOCV número 6926, del dia 19.12.2012.  
A proposta de la Direcció General de Patrimoni, mitjançant una resolució del conseller d'Hisenda i Administració Pública, de data 5 de juny de 2013, es va aprovar, pels motius allí exposats, continuar l'explotació de l'aparcament en el Complex Educatiu Velluters, per mitjà de l'adjudicació directa de l'arrendament de les places de garatge sense ocupació als residents que ho sol·liciten fins a cobrir l'arrendament de la totalitat de les esmentades places de garatge. L'arrendament es regirà per les mateixes condicions que els arrendaments adjudicats d'acord amb el procediment aprovat per resolució de la Conselleria d'Hisenda i Administració Pública, de 23 de novembre de 2012, publicat en el DOCV número 6926 del dia 19.12.2012, que en el seu apartat quart efectuà la delegació de competències abans referida.  
  
Amb posterioritat, en el DOCV número 7399 de 10.11.2014, es va publicar la resolució de 29 d'octubre de 2014, del conseller d'Hisenda i Administració Pública, de delegació de determinades competències en òrgans d'aquesta conselleria i en altres òrgans de l'Administració del Consell. En l'article 10, lletra h, s'estableix la delegació en la Direcció General de Patrimoni per a acordar la devolució de les garanties que es constituïsquen a favor de la conselleria, en matèria de contractació patrimonial, així com l'aplicació de fiances al preu de rematada en les subhastes i concursos, i si és el cas, la resolució que puga recaure en la retenció i execució de fiances quan pertoque.  
D'acord amb el que disposa l'article 5.a en relació amb l'article 14.1 del Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, la Direcció General del Sector Públic, Model Econòmic i Patrimoni va assumir la competència en matèria de patrimoni.  
  
Per mitjà de Decret 204/2015, de 6 de novembre, del Consell, es va disposar el cessament com a directora general del Sector Públic, Model Econòmic i Patrimoni d'aquesta conselleria Ángeles Cuenca García per a ser nomenada, per mitjà de Decret 205/2015, de 6 de novembre, secretària autonòmica de Model Econòmic i Finançament de la Conselleria d'Hisenda i Model Econòmic.  
Per trobar-se l'esmentat càrrec vacant, atenent la immediata necessitat jurídica de portar a terme la tramitació de sol·licituds de places d'arrendament així com les incidències derivades dels contractes subscrits, per resolució d'aquesta conselleria, de 3 de desembre de 2015, es va acordar adjudicar per mitjà d'avocació l'explotació de les places de garatge ubicades en el Complex Educatiu de Velluters, per mitjà de procediment d'arrendament per contractació directa i subscriure els corresponents contractes d'arrendament, així com qualsevol qüestió que afecte la vigència dels contractes d'arrendament, la devolució de les garanties i si és el cas, la resolució que puga recaure en la retenció i execució de fiances quan pertoque. Tot això de conformitat amb el que estableix l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que estableix que «els òrgans superiors podran avocar per a sí el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan circumstàncies d'índole tècnica, econòmica, social, jurídica o territorial ho facen convenient».  
Per Decret 13/2016, de 12 de febrer, del Consell, es nomena María Empar Martínez Bonafé, directora general del Sector Públic, Model Econòmic i Patrimoni de la Conselleria d'Hisenda i Model Econòmic. El decret ha sigut publicat en el DOCV número 7720, 15.02.2016.  
  
Per tot això, resolc:   
  
Primer  
Deixar sense efecte la resolució de la Conselleria d'Hisenda i Model Econòmic, de 3 de desembre de 2015, per la qual s'avoca per a si la competència atribuïda a la Direcció General del Sector Públic, Model Econòmic i Patrimoni respecte a l'explotació de les places de garatge del pàrquing del Complex de Velluters.  
  
Segon  
Publicar el present acord en el DOCV, que s'aplicarà des de l'endemà de la publicació. En conseqüència, a partir d'aqueixa data seran aplicables les delegacions contingudes en les resolucions de la Conselleria d'Hisenda i Administració Pública, de 23 de novembre de 2012 i de 29 d'octubre de 2014, en relació amb l'explotació del pàrquing de Velluters.  
  
Contra el present acte administratiu no es pot interposar cap recurs en virtut d'allò que assenyala l'últim paràgraf de l'article 14.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 25 de febrer de 2016.- El conseller d'Hisenda i Model Econòmic: Vicent Soler i Marco.